Diari Oficial de la Generalitat Valenciana


Sumari del DOGV 6957, del 04-02-2013 (2013/725)

Notificació de la sentència dictada en el recurs de suplicació número 3258/2012.
--------------------------------------------------------------------------------

### Dades del document

Número de DOGV
:   6957

Data del DOGV
:   04-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/725


Organisme emissor
:   Tribunal Superior de Justícia de Madrid

Tipus de document
:   Edicte

Notificació de la sentència dictada en el recurs de suplicació número 3258/2012. [2013/725]  
Recurs de suplicació 0003258/2012   
Matèria: contractes de treball.   
Recurrents: comunitat autònoma de Madrid (servicis jurídics) CAM.   
Apel·lats: Konecta Field Marketing, SA, Concepción Carmen Otaduy Sopeña, María Nieves Quijano Olmeda, María Luz Martorell Ypiens, Lara Grande Chamborro, Eugenia del Prado Gallardo, Maria Victoria Vega Capote, Beatriz Vicent Zugari, Ángel Marcial López García.   
  
Jutjat d'origen / actuacions: Jutjat Social número 005 de Madrid 0003258/2012.   
Cèdula de notificació   
En el recurs de suplicació número 3258/2012-P a què es referix l'encapçalament, seguit davant de la Secció 002 de la Sala Social d'este Tribunal Superior de Justícia, dimanant de les actuacions número 1149/2010 del Jutjat Social número 5 de Madrid, promogudes per la comunitat autònoma de Madrid contra Konecta Field Marketing, SA, Concepción Carmen Otaduy Sopeña, María Nieves Quijano Olmeda, María Luz Martorell Ypiens, Lara Grande Chamborro, Eugenia del Prado Gallardo, María Victoria Vega Capote, Beatriz Vicent Zugari i Ángel Marcial López García, sobre contractes de treball, amb data 19 de desembre de 2012 s'ha dictat la resolució següent, que té la part dispositiva, literalment, com seguix:  
«Desestimem el recurs de suplicació interposat per la representació lletrada de la Comunitat de Madrid contra la sentència de data 2 de setembre de 2011, dictada pel Jutjat Social número 5 de Madrid, en les actuacions número 1149/2010, seguides a instàncies de l'autoritat laboral de la Comunitat de Madrid contra Konecta Field Marketing, SA, en què han sigut parts Concepción Carmen Otaduy Sopeña, María Nieves Quijano Olmeda, María Luz Martorell Ypiens, Lara Grande Chamborro, Eugenia del Prado Gallardo, María Victoria Vega Capote, Beatriz Vicent Zugari i Ángel Marcial López García, sobre reclamació per acomiadament, i es confirma la sentència esmentada, amb la condemna a l'empresa a perdre el depòsit i la consignació efectuats per a recórrer i a pagar a la part impugnant del recurs la quantitat de 300 euros en concepte d'honoraris d'advocat.   
Incorporeu l'original d'esta sentència, per orde, al llibre de sentències d'esta secció de sala.   
Expediu certificats d'esta sentència perquè s'unisquen a la peça separada o rotlle de suplicació, que s'arxivarà en este tribunal, i a les actuacions principals.   
Notifiqueu esta sentència a les parts i a la fiscalia d'este Tribunal Superior de Justícia.   
Feu-ho saber a les persones avantdites, valent per a això esta mateixa orde, que contra esta sentència poden, si convé al seu dret, interposar un recurs de cassació per a la unificació de la doctrina, que cal preparar per mitjà d'un escrit que s'ha de presentar davant d'esta Sala Social dins del termini improrrogable dels 10 dies laborals immediats següents a la data de notificació d'esta sentència, d'acord amb el que establixen els articles 220, 221 i 230 de la Llei Reguladora de la Jurisdicció Social.   
  
Així mateix, es fa un advertiment exprés a tot possible recurrent en cassació per a unificació d'esta sentència que no gaudisca de la condició de treballador o de drethavent seu o de beneficiari del règim públic de la Seguretat Social o del benefici reconegut de justícia gratuïta, que haurà d'acreditar davant d'esta Sala, a l'hora de preparar el recurs, que ha fet l'ingrés en metàl·lic del depòsit de 600 euros de conformitat amb l'article 229.1.b de la Llei reguladora de la Jurisdicció Social i que ha consignat l'import de la condemna quan siga procedent, presentant resguards acreditatius d'haver efectuat ambdós ingressos, de manera separada en el compte corrent número 8993501439930113 que esta Secció té obert en el Banco Español de Crédito, sucursal número 1026 sítia al carrer de Miguel Ángel, 17, 28655, de Madrid; podrà, si pertoca, substituir la consignació en metàl·lic esmentada per l'assegurament d'esta condemna per mitjà del corresponent aval solidari de duració indefinida i pagador al primer requeriment emés per l'entitat de crèdit.  
S'advertix, igualment, les parts que preparen un recurs de cassació (o cassació per a la unificació de doctrina) contra esta resolució judicial, que, segons el que disposa la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses, amb l'escrit d'interposició del recurs hauran de presentar un justificant de pagament de la taxa per l'exercici de la potestat jurisdiccional a què es referix la norma legal esmentada, sempre que no concórrega cap de les causes d'exempció per raons objectives o subjectives a què es referixen els apartats 1 i 2 de l'article 4 d'esta norma; l'import fix de la taxa amb caràcter general puja a 750 euros, excepte en el cas de treballadors, ja siguen per compte d'altri o propi, o beneficiaris del règim públic de Seguretat Social, i en este cas el seu import serà de 300 euros, a més de la quota variable de la taxa esmentada en atenció a la quantia del recurs a què fa menció l'article 7.2 de la mateixa norma, amb una exempció, també en este cas, del 60 per 100 si es tracta de treballadors o beneficiaris del sistema de la Seguretat Social, taxa que es pagarà per mitjà d'autoliquidació segons les regles establides pel Ministeri d'Hisenda i Administracions Públiques en l'Orde HAP/2662/2012, de 13 de desembre, per la qual s'aprova el model 696 d'autoliquidació, i el model 695 de sol·licitud de devolució per solució extrajudicial del litigi i per acumulació de processos, de la taxa per l'exercici de la potestat jurisdiccional en els ordes civil, contenciós administratiu i social, i es determinen el lloc, forma, terminis i els procediments de presentació, norma reglamentària en vigor des del 17 de desembre de 2012.   
  
Una vegada siga ferma esta sentència, torneu les actuacions originals al jutjat social d'on procedixen, perquè s'execute de manera deguda, i deixeu-ne la nota corresponent en els llibres d'esta secció de sala.   
  
Esta és la nostra sentència, que pronunciem, manem i firmem».   
  
Publiqueu la dispositiva de la resolució esmentada.   
S'advertix la part que es troba en parador desconegut que, d'ara en avant, se li efectuaran les notificacions en les estrades, llevat que es tracte d'interlocutòries, sentències o citacions a termini, d'acord amb el que advertix la Llei reguladora de la Jurisdicció Social.   
I perquè valga de notificació i advertiment de forma deguda a Beatriz Vicent Zugari, en parador desconegut, s'expedix este edicte.  
  
Madrid, 20 de desembre de 2012.- La secretària judicial: M.ª Asunción Oliet Palá.